ຄົນອະເມຣິກັນ ເຊື້ອສາຍໄທ ຖືກຕັດສິນໂທດ ຈໍາຄຸກຢູ່ໄທ
ຄົນອະເມຣິກັນ ເຊື້ອສາຍໄທ ຈາກຣັດໂຄໂລຣາໂດ ຖືກຕັດສິນໂທດ ຈໍາຄຸກ 2 ປີເຄິ່ງ ຢູ່ໄທ.
ສານຂອງໄທໄດ້ຕັດສິນໂທດໃຫ້ພົນລະເມືອງອະເມຣິກັນຄົນນຶ່ງຈຳຄຸກເປັນເວລາ 2 ປີເຄິ່ງ ຍ້ອນໝິ່ນປະໝາດກະສັດຂອງປະເທດ ໂດຍໄດ້ແປແລະພິມເຜີຍແຜ່ທາງອິນເຕີແນັດຊີວະ ປະວັດທີ່ຖືກຫ້າມຂອງກະສັດໄທ ນາຍ Joe Gordon ຄົນອະເມຣິກັນເຊື້ອສາຍໄທໄດ້ພິມເຜີຍແຜ່ເລື່ອງລາວດັ່ງກ່າວທາງ ອິນເຕີແນັດເມື່ອສອງປີກ່ອນ ຈາກເຮືອນຂອງລາວທີ່ລັດໂຄໂລຣາໂດ ໃນເຂດພາກກາງ ຂອງສະຫະລັດ ຄົນຂາຍລົດອາຍຸ 55 ປີຜູ້ນີ້ ໄດ້ຖືກຈັບໃນເດືອນພຶດສະພາຜ່ານມາໃນ ລະຫວ່າງທີ່ຜູ້ກ່ຽວເດີນທາງໄປຢ້ຽມຢາມປະເທດໄທ ສານໄດ້ຕັດສິນໂທດ ໃຫ້ຈຳຄຸກຜູ້ກ່ຽວເປັນເວລາ 5 ປີ ແຕ່ໄດ້ຫຼຸດຜ່ອນໂທດໃຫ້ເຄິ່ງນຶ່ງ ຍ້ອນນາຍ Gordon ຍອມຮັບຜິດໃນເດືອນຕຸລາຜ່ານມາ ໃນຄວາມພະຍາຍາມເພື່ອຈະ ໄດ້ຮັບການຜ່ອນຜັນໂທດໃຫ້ ກົງສຸນໃຫຍ່ຂອງສະຫະລັດ ທ່ານນາງ Elizabeth Pratt ກ່າວເຖິງການຕັດສິນໂທດ ໃນຄັ້ງນີ້ວ່າ “ຮ້າຍແຮງ” ທ່ານນາງກ່າວຕໍ່ວີໂອເອວ່າ ທ່ານນາງມີຄວາມວິຕົກກັງວົນ ກ່ຽວກັບການກ່າວຫາ ທີ່ມີເພີ່ມຂຶ້ນຕໍ່ພວກທີ່ກ່າວກັນວ່າ ໄດ້ໝິ່ນປະໝາດຕໍ່ພະບໍລົມວົງ ສານຸວົງຂອງໄທນັ້ນ ທ່ານນາງ Pratt ເວົ້າວ່າ ສະຫະລັດໃຫ້ການເຄົາລົບ ຕໍ່ກະສັດຂອງໄທແຕ່ໃນຂະນະ ດຽວກັນກໍໃຫ້ການສະໜັບສະໜຸນຕໍ່ອິດສະຫຼະພາບໃນການປາກເວົ້າ ສຳລັບປະຊາຊົນ ຊາວໄທ ທະນາຍຄວາມຂອງນາຍ Gordon ຄືນາຍ Arnon Nampa ກ່າວຕໍ່ວີໂອເອວ່າ ການຕັດສິນໂທດທີ່ວ່ານີ້ແມ່ນຕໍ່າກວ່າຄະດີອື່ນໆທີ່ຄ້າຍຄືກັນ ທ່ານເວົ້າວ່າທ່ານຈະ ບໍ່ຂໍອຸທອນ ແຕ່ມີແຜນການທີ່ຈະສົ່ງຄຳຮ້ອງຮຽນເພື່ອຂໍໃຫ້ກະສັດໄທຊົງໃຫ້ອະໄພ ຍະໂທດ